Referat fra møte i økonomiforum 21.02.05

Til stede:

Fra personal- og økonomiavdelinga: Håvard Bekkelund, Atle Engebretsen, Reinert Grammeltvedt, Christian Hansen (referent), Ingunn Jenssen, Vidar Nyheim og Marianne Winther Riise

Fra fakultetene/enhetene: Terje Aspen (NFH), Berit Eliassen (UB), Geirid Haugli (SV-fak.), Kurt Hemmingsen (Med.fak.), Siri Johnsen (Samisk senter), Elisabeth Johansen (MNF), Frode Larsen (SV-fak.), Marit Nilsen (Hum. fak.), Thomas Schwenke (TMU) og Tove Worum (Jur.fak.). U-Vett kunne ikke møte.

Saker:

1. Årsregnskapet for 2004 – oppsummering og konsekvenser for 2005-budsjettet

2. Budsjettprosessen for 2005 – utarbeidelse av tallbudsjett

3. Eksternt finansiert virksomhet. Føring av egeninnsats m.m. Avslutning av prosjekter.

1. Årsregnskapet for 2004

Foreløpig årsregnskap for 2004 finner du her [lenke fjernet]. Før årsregnskapet fastset​tes endelig skal det revideres og godkjennes av Riksrevisjonen. Atle Engebretsen gjennom​gikk hovedtrekkene i det foreløpige regnskapet. Regnskapsresultatet er (tilnærmet) null, som følge av at det ikke er anledning til å definere ubenyttede statsoppdragsmidler som overskudd. De ubenyttede midlene beløper seg nå til 116 millioner kroner, en økning på 32 millioner i løpet av 2004.

Christian Hansen tok for seg forholdet mellom budsjett, prognoser og regnskap i 2004. En oversikt over dette og avvik fordelt på enhet og på type inntekt/utgift, finner du her. Internregnskapet (inkl. ikke periodiseringer) viser et mindreforbruk på 46 millioner, eller rundt 11 mill. høyere enn prognosen ved utgangen av oktober viste. Det er særlig driftsutgiftene (trolig mest annuumsmidler) som er lavere enn forventet. 

En stor del av de ubenyttede midlene knytter seg til rekrutteringsstillinger. Enhetene vil også ved regnskapsavslutningen for 2005 måtte redegjøre for hvilke forpliktelser som knytter seg til ubenyttede midler. Enhetene oppfordres derfor til å ha systemer som gjør det enkelt å måle dette, spesielt må man har oversikt over rekrutteringsstillingene.

2. Budsjettprosessen for 2005

Atle så på utviklingstrekkene fremover. Enhetene må forberede seg på at budsjettveksten de siste årene vil avta, særlig for forskningskomponenten. Det er en viss nedgang i NFR-midler i forhold til 2003. Dette skyldes særlig at tallet for 2003 var kunstig høyt som følge av NFRs omlegging fra etterskuddsvis til forskuddsvis betaling. Nedgangen vil imidlertid ikke gi større utslag i resultatkomponenten for NFR-midler i statsbudsjettet.

I forbindelse med budsjettet for 2005 vil PØA særlig fokusere på å forbedre anslagene på det som nå kan oppfattes som ”problemområder” (jf. punkt 1). Det gjelder særlig beregninger for hvor mye som faktisk vil bli brukt på forskjellige budsjettposter. Det er i den sammenheng viktig å presisere at budsjettet ikke utelukkende kan basere seg på en tradisjonell fordeling av penger, men også må bygge på erfaring og konkrete beregninger av ubenyttede midler etc. Det er særlig enkelte områder hvor det må arbeides med å få gode beregninger:

· lønn. Refusjoner for sykelønn og fødselspermisjoner er for lavt budsjettert ved noen av enhetene. Videre bør det budsjetteres med en viss ledighet i stillinger, selv om man på forhånd ikke vet nøyaktig hvilke stillinger. Det bør også tas høyde for at tilsetting i ledige stillinger tar tid (og alltid lengre tid enn man tror). For rekrutteringsstillinger bør man i tillegg til å beregne god tid til tilsettingsprosessen, også forsøke å starte denne tidligere. Det er ikke noe i veien for å starte denne prosessen før midlene tildeles, når man vet at en stilling vil bli ledig. (PØA vil på sin side arbeide med å få en bedre utnyttelse av de mid​lene som sentralt er satt av til nye rekrutteringsstillinger.)

· annuumsmidler. Det bør gjøres erfaringsbaserte anslag for hvor mye av fordelte annuums​midler og andre driftsmidler som ikke vil bli brukt inneværende år.

· øremerkede midler. Øremerkinger innebærer gjerne en litt annen aktivitet enn de arbeidsopp​gavene som følger av den ordinære bevilgningen, i tillegg til at de kommer på toppen av de faste oppgavene. Dessuten må det gjerne foretas tilsettinger. Det er derfor viktig å ha et realistisk tidsperspektiv for bruken av midlene, og at man ikke uten videre budsjetterer med å bruke tildelte midler inneværende år (realistisk vurdering).

· dekningsbidrag og egeninnsats. Det skal budsjetteres fullt ut både med egeninnsats til pro​sjekter og dekningsbidrag fra, altså ikke kun netto dekningsbidrag. 

3. Eksternt finansiert virksomhet

Vidar Nyheim tok for seg arbeidet med videreutvikling av rutiner for eksterne prosjekter. Presentasjonen finner du her. I forbindelse med årsavslutningen for 2004 gjennomgikk PØA prosjekter som er blitt avsluttet mot andre prosjekter (konto 9235). Prosjekter skal fra nå av avsluttes mot bevilgningsøkonomien. I år vil man se på bruken av konto 9251 (interne tilskudd/bevilgninger). Som hovedregel skal slike overføringer ikke gå mellom prosjekter, men komme fra bevilgningsøkonomien som egeninnsats. 

Det vil også bli lagt vekt på at det skal beregnes fullt dekningsbidrag på alle prosjekter. Dette er viktig i forhold til å synliggjøre universitetets egeninnsats på prosjekter. 

Reglementet for eksternt finansiert virksomhet vil bli revidert i løpet av våren. Det vil bli vur​dert å justere satsen for indirekte kostnader (p.t. kr 165 000 per årsverk).

Christian Hansen, 

ref.

